
PËR NDRYSHIMIN E PËRGJEGJËSISË SË ADMINISTRIMIT, NGA MINISTRIA E MBROJTJES TE MINISTRIA E TRANSPORTIT DHE INFRASTRUKTURËS, PËR AUTORITETIN RRUGOR SHQIPTAR, TË DISA SIPËRFAQEVE TË TRUALLIT FUNKSIONAL, BRENDA TERRITORIT TË PRONËS NR. 1019, ME EMËRTIM “REPARTI USHTARAK NR. 4030, AERODROMI”, ME VENDNDODHJE NË URËN VAJGURORE, BERAT, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR

Në mbështetje të nenit 100 të Kushtetutës dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Ndryshimin e përgjegjësisë së adminis-trimit, nga Ministria e Mbrojtjes te Ministria e Transportit dhe Infrastrukturës, për Autoritetin Rrugor Shqiptar, të sipërfaqeve, truall funksional, (S1) prej 2 674 (dy mijë e gjashtëqind e shtatëdhjetë e katër) m², (S2) prej 4 732 (katër mijë e shtatëqind e tridhjetë e dy) m² dhe (S4) prej 1 237 (një mijë e dyqind e tridhjetë e shtatë) m², me sipërfaqe të përgjithshme 8 643 (tetë mijë e gjashtëqind e dyzet e tre) m², brenda territorit të pronës nr. 1019, me emërtim “Reparti ushtarak nr. 4030, aerodromi”, me vendndodhje në Urën Vajgurore, Berat, sipas planrilevimit që i bashkëlidhet këtij vendimi dhe është pjesë përbërëse e tij, për ta përdorur për ndërtimin e rrugës kombëtare automobilistike Lushnjë-Berat.
2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, të ndryshuar, të hiqen sipërfaqet, truall funksional, (S1) prej 2 674 (dy mijë e gjashtëqind e shtatëdhjetë e katër) m², (S2) prej 4 732 (katër mijë e shtatëqind e tridhjetë e dy) m² dhe (S4) prej 1 237 (një mijë e dyqind e tridhjetë e shtatë) m², me sipërfaqe të përgjithshme 8 643 (tetë mijë e gjashtëqind e dyzet e tre) m², nga trualli funksional i pronës nr. 1019, me emërtim “Reparti ushtarak nr. 4030, aerodromi”, me vendndodhje në Urën Vajgurore, Berat, dhe të shtohen në listën e inventarit të pronave të paluajtshme shtetërore, që i kanë kaluar në përgjegjësi administrimi Ministrisë së Transportit dhe Infrastrukturës.
3. Ministrisë së Transportit dhe Infrastruk-turës dhe Autoritetit Rrugor Shqiptar u ndalohet të ndryshojnë destinacionin e përdorimit të sipërfaqeve të pronës, të përçaktuara në pikën 1, të këtij vendimi, t’i tjetërsojnë ose t’ua japin ato në përdorim të tretëve.
4. Për sigurinë e fluturimeve të bazës ajrore të dislokuar në pronën nr. 1019, me emërtim “Reparti ushtarak nr. 4030, aerodromi”, me vendndodhje në Urën Vajgurore, Berat, në segmentin rrugor që prek gjurma e rrugës, për ndalimin e qarkullimit në rastet e operacioneve ushtarake ajrore, Autoriteti Rrugor Shqiptar duhet të vendosë semaforë, të ndërtojë një nënkalim për lidhjen e komunikimin me të dyja pjesët e pronës që i ndan segmenti rrugor dhe përgjatë segmentit rrugor, të mos ndërtojë asnjë vendqëndrim, si dhe të vendosë barriera anësore për të bërë të pamundur komunikimim e këmbësorëve e të mjeteve me pjesët e pronës së bazës ajrore. Ministria e Transportit dhe Infrastrukturës, nëpërmjet Autoritetit Rrugor Shqiptar, para fillimit të punimeve, të hartojë aktmarrëveshje me Shtabin e Përgjithshëm të Forcave të Armatosura të Republikës së Shqipërisë. 
5. Ngarkohen ministri i Mbrojtjes, ministri i Transportit dhe Infrastrukturës, Autoriteti Rrugor Shqiptar, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

